Hämeen ammattikorkeakoulu

Hämeen ammattikorkeakoulu (lyh. HAMK) on monialainen ammattikorkeakoulu, joka toimii Kanta-Hämeen ja Pirkanmaan maakunnissa. HAMKissa on 30 amk-tutkintokoulutusta ja 12 ylempää amk-tutkintokoulutusta sekä ammatillinen opettajakorkeakoulu. Koulutuksista 12 on englanninkielisiä. Ammattikorkeakoulun rehtori-toimitusjohtana toimii Pertti Puusaari. Opiskelijoita HAMKissa on yhteensä noin 8800 ja henkilöstöä noin 680. 

HAMK on toiminut vuoden 2015 alusta lähtien osakeyhtiönä. HAMK oy:n osakaskuntia ovat Hämeenlinna, Forssa, Riihimäki, Valkeakoski, Hattula ja Tammela.  HAMKin yhteydessä toimivat myös tytäryhtiöissä toisen asteen koulutusta tarjoava Hämeen ammatti-instituutti ja avointa yliopisto-opetusta tarjoava Hämeen kesäyliopisto.  

HAMKilla on laaja kumppaniverkosto. Suomessa HAMKin strategisia kumppaneita ovat Aalto-yliopisto, Luonnonvarakeskus Luke, Laurea-ammattikorkeakoulu, Kaakkois-Suomen ammattikorkeakoulu XAMK ja Humanistinen ammattikorkeakoulu Humak. HAMK kuuluu myös RUN -Eurooppa-yliopistoon kuuden muun eurooppalaisen korkeakoulun kanssa sekä Beyond-liittoumaan, jonka muodostavat HAMK, brasilialainen Feevale University ja tanskalainen Via University College.

Ammattikorkeakoulututkinto
Koulutukset aloittain:

Kulttuuriala
Muotoilu
Älykäs ja kestävä muotoilu
Smart and Sustainable Design

Yhteiskuntatieteiden, liiketalouden ja hallinnon ala
Liiketalous
International Business
Hevostalous
Hevosalan liiketoiminta

Luonnontieteiden ala
Tietojenkäsittely
Computer Applications
Information and Communication Technology, bioeconomy
Tieto- ja viestintätekniikka, biotalous, insinööri

Tekniikan ja liikenteen ala
Sähkö- ja automaatiotekniikka
Electrical and Automation Engineering
Bio- ja elintarviketekniikka
Tieto- ja viestintätekniikka, insinööri 
Construction Engineering 
Konetekniikka
Liikenneala
Mechanical Engineering and Production Technology 
Rakennus- ja yhdyskuntatekniikka, insinööri
Rakennus- ja yhdyskuntatekniikka, rakennusmestari

Luonnonvara- ja ympäristöala

Kestävä kehitys
Maaseutuelinkeinot
Rakennettu ympäristö
Puutarhatalous
Metsätalous
Smart Organic Farming

Sosiaali-, terveys- ja liikunta-ala
Sairaanhoitaja
Sosionomi
Terveydenhoitaja

Ylempi ammattikorkeakoulututkinto
Hämeen ammattikorkeakoulussa voi suorittaa myös ylemmän ammattikorkeakoulututkinnon, joka vastaa yliopistojen maisteritutkintoa. Opiskeluun vaaditaan AMK-tutkinto tai vastaava korkeakoulututkinto sekä kahden vuoden työkokemus. Ylempi ammattikorkeakoulututkinto antaa kelpoisuuden julkiseen virkaan, jonka vaatimuksena on ylempi korkeakoulututkinto.

Ylemmän ammattikorkeakoulututkinnon voi HAMKissa suorittaa näissä koulutusohjelmissa
 Biotalouden liiketoiminnan kehittäminen
Biotalouden ratkaisut (syksystä 2021 alkaen)
 Business management and entrepreneurship
Hyvinvoinnin digitaaliset palvelut ja prosessit
Kulttuuri- ja taidetoiminta hyvinvoinnin edistäjänä
 Liiketoiminnan kehittäminen
 Rakentaminen
 Sosiaali- ja terveysalan kehittäminen ja johtaminen
Sosiaali- ja terveysalan kehittäminen ja johtaminen, kriisityö
Sustainable Technologies
 Teknologiaosaamisen johtaminen
Tietojohtaminen ja älykkäät palvelut
Tulevaisuuden liikennejärjestelmät

Ammatillinen opettajankoulutus 
 Ammatillinen erityisopettajankoulutus
 Ammatillinen opettajankoulutus
 Ammatillinen opinto-ohjaajan koulutus

Tutkimus-, kehitys- ja innovaatiotoiminta

Opetuksen lisäksi HAMK tarjoaa tutkimus-, kehitys- ja innovaatiopalveluita. HAMKin tutkimusyksiköt ovat:

 HAMK Bio
 HAMK Edu
 HAMK Smart
 HAMK Tech

Tutkimusyksiköt edistävät aluevaikuttavuutta ja työelämälähtöistä tutkimusta sekä tukevat opetusta painoalueidensa mukaisesti.

Osallistuminen tutkimus-, kehittämis- ja innovaatiotoimintaan (TKI-toiminta) on olennainen osa opiskelua HAMKissa. Alueen elinkeinoelämä, erityisesti pk-yritykset ja julkinen sektori, tekevät yhdessä ammattikorkeakoulun kanssa tutkimusta tai kehittämistyötä, jonka osaksi oppiminen ammattikorkeakoulussa organisoidaan. Erilaisten hanke- ja tutkimuspalveluiden lisäksi HAMKin asiantuntijat hoitavat suoria toimeksiantoja yrityksille ja julkisille toimijoille. Kiinteä vuorovaikutus työelämän kanssa palvelee sekä opiskelijoiden kasvua ammatillisiin asiantuntijatehtäviin että elinkeinoelämän ja yhteisöjen kehittymistä.

Opiskelijakunta

Ammattikorkeakoulun opiskelijatoiminnasta vastaavana opiskelijakuntana toimii Hämeen ammattikorkeakoulun opiskelijakunta HAMKO.

Lähteet

Viitteet

Aiheesta muualla
 Hämeen ammattikorkeakoulu
 HAMK Ammatillinen opettajakorkeakoulu 
 Hämeen ammattikorkeakoulun opiskelijakunta

Suomen ammattikorkeakoulut
Hämeenlinnan oppilaitokset
Forssan oppilaitokset
Tammela
Valkeakosken oppilaitokset
Hattula
Riihimäen oppilaitokset